Gesin vas vir daggalaboratorium op kleinhoewe | Maroela Media
Gesin vas vir daggalaboratorium op kleinhoewe
Die daggalaboratorium op ŉ kleinhoewe buite Atlantis in die Wes-Kaap. Foto: ANA
ŉ Gesin van vier is Woensdag op ŉ kleinhoewe buite Atlantis in die Wes-Kaap in hegtenis geneem, nadat die polisie tydens ŉ klopjag op ŉ daggalaboratorium afgekom het.
Lt.kol. André Traut, polisiewoordvoerder, het gesê die klopjag is uitgevoer as deel van ŉ ondersoek na onwettige dwelmhandel in die gebied.
“’n Lasbrief om die perseel te deursoek, is bekom en omstreeks 11:30 het lede van die Wes-Kaapse blitspatrollie en misdaadintelligensie-eenheid op die perseel toegeslaan,” het hy gesê.
Beamptes het ŉ hidroponiese daggalaboratorium met verskeie kweekkamers ontdek. Daar is beslag gelê op talle daggaplante en kwekingstoerusting.
“Daar is ook beslag gelê op ŉ kweekhuis en ander afskortings met verskeie plante in verskillende groottes,” het Traut gesê. “Lede van die Valke is tans besig om die toneel te ondersoek en die waarde daarvan moet nog bepaal word.”
Die 64-jarige man, sy 49-jarige vrou en hul twee seuns, onderskeidelik 25 en 15 jaar oud, is in hegtenis geneem.
Swart veeboere nalatig, sê LUR
COPE ontken dat lede oorloop na ANC
Ag siestog…. Nou word hulle sò kort voor Kersdag, van hul inkomste beroof!!! LOL!!!!! Ek & my huishulp het juis gister bespiegel, oor hoè sommige mense sò stinkryk kan word in diè moeilike finansiële tye… My antw aan haar was: “Johanna, party van diè wat sò ryk is, verkoop dwelms & vernietig ander mense se lewens, gesinne & toekoms!!! Hulle is in mý oë verfoeilik & ek is niè jaloers op die goed wat hulle met bloedgeld gekoop het nie!”
Drie Kersfees-hoera’s vir die polisiemanne wat hierdie klopjag uitgevoer het. Mense wat op hierdie manier ryk word uit ander se ellende verdien niks anders as om douvoordag uit hul beddens geskud te word en reguit na ‘n baie kil sel geneem te word nie, Hopelik kry hulle nie borgtog voor diep in die nuwe jaar nie, want hulle verdien geen tegemoetkoming nie. Hulle rig te veel skade aan, veral onder die jonges van alle rasse.
Dit nou alles oor `n plant, ek dag God het alles geskape in die natuur met `n doel, of is ek verkeerd.
Pharmarama · 3 jaar gelede
In Europa vervaardig hulle muurpanele vir huise van Cannabis , interresant . Word daarvoor aangeplant , groei vining , godkoop , ens . Maar die’ gesin is toe nou nie in die Pharmaceutiese bedryf nie .
Ai tog shame. Dagga gaan nooit uitgeroei word nie en dis omtrent nie eers verslawend nie. Dis nou n hele gesin agter tralies en sonder inkomste. Last hulle gaan.
leergierige · 3 jaar gelede
Weens ‘n gebrek aan kennis sal die mens sy eie ondergang gewerk.
Comprobo · 3 jaar gelede
Net so leergier ! En is ons kinders nie vergeet nie ! Hosea 4:6 My volk gaan te gronde weens gebrek aan kennis; omdat jy die kennis verwerp het, sal Ek jou verwerp, sodat jy vir My die priesteramp nie sal bedien nie; omdat jy die wet van jou God vergeet het, sal Ek ook jou kinders vergeet.”
Atlantis · 3 jaar gelede
Die polisie beindruk niemand hiermee nie atlantis self is vol tik huise en drug lords maar daar word niks an gedoen
Hulle het seker nie hul “bribes” betaal soos van almal in SA verwag word…